ROZHODNUTIE KOMISIE
z 23. apríla 2007,
ktorým sa na hospodársky rok 2007/2008 stanovujú sumy podpory na diverzifikáciu a sumy dodatočnej podpory na diverzifikáciu, ktoré sa majú udeliť v rámci dočasného režimu pre reštrukturalizáciu cukrovarníckeho priemyslu v Spoločenstve
[oznámené pod číslom K(2007) 1717]
(Iba španielske, české, grécke, talianske, lotyšské, maďarské, portugalské, slovenské, slovinské, švédske a fínske znenie je autentické)
(Text s významom pre EHP)
(2007/278/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 320/2006 z 20. februára 2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve a ktorým sa mení a dopĺňa nariadenie (ES) č. 1290/2005 o financovaní spoločnej poľnohospodárskej politiky (1),
so zreteľom na nariadenie Komisie (ES) č. 968/2006 z 27. júna 2006, ktorým sa stanovujú podrobné pravidlá implementácie nariadenia Rady (ES) č. 320/2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve (2), a najmä na jeho článok 13 ods. 1,
keďže:
(1)
Do 31. marca 2007 musí Komisia určiť sumy pridelené každému príslušnému členskému štátu na pomoc na diverzifikáciu ustanovenú v článku 6 nariadenia (ES) č. 320/2006, dodatočnej podpory na diverzifikáciu ustanovenú v článku 7 daného nariadenia a dočasnej podpory určitým členským štátom ustanovenej článkom 9 predmetného nariadenia.
(2)
Sumy pomoci na diverzifikáciu a dodatočnú podporu na diverzifikáciu sú vypočítané na základe kvóty cukru v tonách, ktorej sa príslušný členský štát zriekol v hospodárskom roku 2007/2008 tak, ako je ustanovené v článku 13 ods. 2 nariadenia (ES) č. 968/2006,
PRIJALA TOTO ROZHODNUTIE:
Článok 1
Sumy podpory na diverzifikáciu a dodatočnú podporu na diverzifikáciu pre príslušný členský štát ustanovené v článkoch 6 a 7 nariadenia (ES) č. 320/2006, stanovené v súvislosti s kvótami, ktorých sa podniky vzdali v hospodárskom roku 2007/2008, sú uvedené v prílohe k tomuto rozhodnutiu.
Článok 2
Toto rozhodnutie je adresované Českej republike, Helénskej republike, Španielskemu kráľovstvu, Talianskej republike, Lotyšskej republike, Maďarskej republike, Portugalskej republike, Slovinskej republike, Slovenskej republike a Fínskej republike.
V Bruseli 23. apríla 2007